GOROSPE ELEZKANO (EAJ, 2015-04-16):
Eskerrik asko legebiltzarburu andrea. Egun on guztioi.
Gure taldearen, Euzko Abertzaleak taldearen botoa ere eztabaidagai dugun legez besteko proposamen honen kontrakoa izango da. Eta kontrakoa izango da orain bi hilabete beste gai bat eztabaidatu genuen hemen bertan, menpekotasunari erantzuteko zergak sortzeari buruzkoa eta orduan erabili genituen argudioengatik eta hemen esan direnengatik.
Hau ez da momentu aproposa eta ez da leku aproposa gai hau planteatzeko, baina zuk zeuk ere, Piñero andrea, eztabaida horretan honako hau esaten zenduan, baina gaur berriz ere, orduan kontrako botoa eman zenuen, UPyDk aurkeztutako ekimen bat zen, eta orduan kontrako botoa eman zenuen eta esaten zenuen "baina gaur berriz ere mahaian gainean jartzen dena zatikako proposamena da".
Eta gehitzen zenuen beste atal batean, "guk gure jarrera mantentzen dugu eta zerga erreforma integrala defendatzen dugu". Orduan gaur zuk aurkeztu duzuna edo zure taldearen izenean hemen defendatzen duzun ekimen hau ere zatikakoa da eta erreforma integrala defendatzearen kontrakoa izango litzateke, Pinedo andrea.
Bide horretatik, berriro diogu, gure botoa kontrakoa izango dela. Erkidegoan badaukagu zerga erreforma integrala 2013an, esan den moduan, onartu zena, Bizkaia, Araba eta Gipuzkoan, hiru lurraldeetan eta zuek adostasun, gainera adostasun politiko zabal batekin lortu zen akordioa izan zen eta zuek adostasun horretatik kanpo gelditu zineten.
Besteak beste horregaz bilatzen zena zen egonkortasuna, Euskadik egonkortasuna behar du arlo ezberdinetan eta uste dugu orduan egin zen lana benetan interesgarria izan zela. Prieto jaunak esan du "que sus pretensiones no fueron satisfechas íntegramente", ezta gureak ere, hori da joko politikoa.
Eusko Alderdi Jeltzaletik ere eta alderdi politiko guztietatik, gure jarrerak aurkezten ditugu gai guztietan, gai ezberdinetan, momentu honetan udal eta foru hauteskundeak aurrean ditugula, alderdi politiko ezberdinak gure jarrerak aurkezten ditugu, jarrera politikoak gai edo zerga edo beste arlo batzuetan zeintzuk diren eta gero, ikusita hauteskundeetako emaitzak zelan diren, negoziazio prozesuetan sartzen gara arlo ezberdinetan, berba egiten hasten gara alderdi politiko ezberdinak arlo ezberdinetan eta, azkenean, akordioetara heltzen gara.
Hori da joko politikoa. Guk uste duguna da Bilduk zailtasunak dituela hori horrela dela ulertzeko. Bilduk arazoak ditu eta gertatzen dena da, zuen kasuan, Bilduk jarrera bat izanda gehiengo nahikoa badauka hori aurrerantz aterako da, Bilduk jarrera bat badauka eta beste alderdi politiko batek jarrera berbera badauka, orduan ere aterako da. Baina zuen posizioa mobitu behar baduzue, ez daukazue gaitasunik, ez daukazue gaitasunik akordioetara heltzeko.
Horregatik gelditzen zarete momentu horretan 2013an egin genuen adostasun horretatik kanpo eta beste adostasun batzuetatik kanpo. Esan dugu zuen jarrera da o es lo mío integramente, % 100an edo ezer ere ez. Eta hori benetan jarrera konplikatua da arlo politikoan.
Guk momentu honetan, esan dugun moduan, foru hauteskundeak gainera aurrean ditugula, argi eta garbi agertzen dugu eta Gipuzkoako aberastasunaren eta fortuna handien zergaren aurrean gure jarrera zein den argi eta garbi aurkezten dugu. Ez dugu gustoko zerga hori. Guk nahiago genuke harmonizazioaren bidean Araba eta Bizkaiko ondasunaren zergagaz aurrerantz egitea. Eta esaten dugu zergatik ez dugun gustoko zerga hori.
Zuk aipatu izan duzu kontrako argudioak erabiltzen direla, klaro bai, kontrakoak eta aldekoak, jarrera bat finkatzen denean argudioak eman behar dira aldekoak eta kontrakoak esateko zergatik defendatzen dugun.
Esan duzu esango dugula, eta horrela da, "zerga konfiskatorioa", zuk esan duzu esango dute "konfiskatorioa dela". Eta kontua da konfiskatorioa izan daitekeela eta izan daiteke, ez dagoelako errenta eta aberastasunaren zergen muga bateraturik. Hori da gertatzen dena eta zuk datu batzuk eman dituzu, baina bakarrik aberastasunaren zergarenak.
Ez duzu esan ez dagoela mugarik, ez dagoela, eta errentan pertsona batek 100 irabazten baditu eta 50 ordaindu behar baditu aberastasunaren zergatik eta 600 ordaindu, 500 batetik eta bestetik. Ehun eduki 60 eta 50, 110 ordaindu behar baditu, konfiskatorioa izan daitekeela, izan daitekeela, hori diogu eta horregatik ez dugu gustoko.
Eta ez dugu gustoko, zuk aipatu izan duzu produktibitatea bultzatzeko balio duela...
...izan daitekeela, hori diogu eta horregatik ez dogu gustuko. Eta ez dugu gustuko zuk aipatu izan dozu produktibitatea bultzatzeko balio duela, baina ez da horrela. Gipuzkoan ondasunean sartzen da enpresa jarduerara atxikitako ondasunen % 25a. Eta horrek, Pinedo andrea, kalte izugarria egiten dautso enpresa txikiei.
Eta nik ez dakit ezagutzen dozuen ala ez dozuen ezagutzen Euskadiko enpresa estruktura, bai ezagutzen dozu. Zuk badakizu Erkidegoan, Euskadin, % 90etik gora, % 93a, mikroenpresak direla, eta horrek esan gura dauala alde batetik euren operazioen zenbatekoa 2 milioi eurotik beherantzakoa dala, 2 milioi edo 2 milioi eurotik behenrantzakoa. Eta euren aktiboak 2 milioi edo 2 milioi baino gutxiagoak direla. Hori da errealitatea.
Eta esan dozunean argi ikusten da Markel Olanok nork defendatzen dauen, klaro, defendatzen dauz horrek ze horregi egiten dautsozue zuok kalte zerga honegaz. Txikiak, herrikoak, % 93a, hori da, eta datu batzuk emango deutzudaz hori ikusi daizun.
Adibide bat. Ondarearen guztiz 5 miloi eurotakoa bada eta miloi 1 bere ondasunetan eta 4 miloi enpresan ze zuk Pinedo andreak nik ezagutzen dodazan moduan gure herrietan zenbat eta zenbat pertsona ezagutzen doguz euren ahalegin guztiagaz, euren diru guztiagaz, pabelloi bat erosi dabela, makinaria bat erosi dabela, enpresa bat ipini badela martxan aberastasuna sortzeko herriarentzat, bai eurak etekina ateratzeko be eta enplegua sortzeko eta hori da errealitatea, % 93a.
Eta kasu horretan, esate baterako, lehen 5.milioi, 4 milioi jarduera ekonomikora lotuta eta atxikita lehen Gipuzkoan ordainduko lituzke 700 euro. Eta gaur ordaintzen dauz 12.200 euro. Eta Bizkaian ordainduko leike 400.
Y no estoy de acuerdo con usted señor Damborenea, cuando dice que este impuesto no beneficia a nadie, perjudica a todos y que no beneficia a nadie. Sí beneficia y le voy a poner un ejemplo. Total de patrimonio 25 millones. 20 millones de euros en bienes ociosos no vinculados a ninguna actividad empresarial que, por tanto, ni generan empleo ni generan riqueza para el país. 20 millones en patrimonio ocioso y 5 millones de euros vinculados a la actividad empresarial.
Antes en Gipuzkoa pagarían 382.200 eta badakizu Pinedo andrea, zenbat ordaintzen daben orain? Ahora en Gipuzkoa pagan 195.925 euros. 187.000 euros menos de lo que antes pagarían los que verdaderamente son ricos ricos. Y poniendo la carga sobre los pequeños, los que tienen prácticamente todo su patrimonio vinculado a una actividad empresarial que genera riqueza para el país y empleo.
Hori da errealitatea. Horretaz aparte guk beti izaten dogu argi eta garbi gure jarrera zein dan, baina baita guk arlo politikoan argi daukagula faseak zeintzuk diran, alderdi ezberdinen jarrera gai guztietan finkatu danok jakin daigun eta herritarrek jakin dadien zein dan bakoitzak defendatzen doguna, argi eta garbi esan.
Bi, emaitzak aztertu kasu honetan zorionez onartu gendun erreforma integralaren datuak, aurkeztu proposamenak eta alderdien artean berba egin aurrerantza ekiteko. Gu ez gagoz ezertara itxita Pinedo andrea. Gu ez gagoz ezertara itxita. Uste dogu zerga erreforma honek egonkortasuna ematen dauala, emaitzak arteztu behar dirala eta aurrerantzean aztertuko dogu norantza joan behar dan. Eta guk, guztion artean, gure geunke aurrerantza egitea esan dogun moduan etorkizunari begira armonizazioaren bidetik.
Eskerrik asko.